Retten til familie

Retten til familie (originaltittel What Makes a Family) er en amerikansk TV-film fra 2001 som ble sendt på den amerikanske TV-kanalen Lifetime Television. Filmen hadde premiere 22. januar 2001.The Advocate Besøkt 21. mai 2016.

 Handling 
Filmen er basert på en sann historie. Janine (Brooke Shields) og hennes lesbiske kjæreste Sandy (Cherry Jones) får barnet Heather ved kunstig befruktning. Janine føler at hun endelig har funnet lykken i livet. Fem år senere dør Sandy, og hennes beregnende foreldre (Anne Meara og Al Waxman) søker om foreldreretten bak Janines rygg. Dermed begynner den vanskelige kampen om foreldreretten. Etter en lang strid vinner Janines advokat (Whoopi Goldberg) etter at hun finner igjen en videofilm tatt av Sandy, hvor hun uttrykker sin kjærlighet for både Heather og Janine.

 Produksjon 
Filmen ble regissert av Maggie Greenwald og skrevet av Robert L. Freedman. Barbra Streisand, Whoopi Goldberg, Cis Corman, Craig Zadan og Neil Meron var utøvende produsenter.Wertheimer, Ron. "TELEVISION REVIEW; In This Fight Over Custody, Parents Loved Each Other" The New York Times, 22. januar 2001

 Medvirkende 
Brooke Shields som Janine Nielssen
Cherry Jones som Sandy Cataldi
Anne Meara som Evelyn Cataldi
Al Waxman som Frank Cataldi
Whoopi Goldberg som Terry Harrison

 Referanser 

 Eksterne lenker 


Kategori:TV-filmer fra USA
Kategori:Filmer fra 2001
Kategori:TV-filmer fra 2000-årene
Kategori:Dramafilmer fra USA
Kategori:Skeive filmer
Kategori:Engelskspråklige filmer
Kategori:Barwood Films-filmer
Kategori:TV-produksjoner på Lifetime
Kategori:TV-produksjoner fra USA, fra 2000-årene